Nordjyllands Politi måtte i nat holde sig i nærheden af Gaden, da der konstant var optræk til slagsmål.

Omkring klokken tre i nat begyndte urolighederne, da flere grupperinger røg i flæsket på hinanden. - Jeg tror vi har haft alle patruljer i Jomfru ane Gade i nat, så der har været travlt, fortæller vagtchef ved Nordjyllands Politi Michael Hæstrup. På et tidspunkt fik politiet en melding om, at en gruppe unge havde knive på sig. I en baggård fandt de frem til seks personer, som beskrives som "af anden etnisk herkomst", og kun få meter fra dem lå der fire knive på jorden. Politiet kunne dog ikke bevise, at knivene tilhørte de unge, og måtte derfor lade gruppen gå igen.